সোমবার বিকালে শহরের কলেজ মোড়ে জেলা তাঁতীলীগের সভাপতি নূর ইসলাম সুবাদের সভাপতিত্বে সমাবেশে প্রধান অতিথি ছিলেন শহর আওয়ামীলীগের সভাপতি অ্যাড. ইয়ারুল ইসলাম। বিশেষ অতিথি ছিলেন জেলা আওয়ামীলীগের সাবেক শিক্ষা বিষয়ক সম্পাদক আব্দুল মান্নান, জেলা কৃষক লীগের সাধারণ সম্পাদক ওয়াসিম সাজ্জাদ লিখন, সদর উপজেলা কৃষক লীগের সভাপতি ও পৌর কাউন্সিলর জাফর ইকবাল। সদর উপজেলা তাঁতীলীগের সাধারণ সম্পাদক এসএম রাসেলের সঞ্চালনায় অন্যদের মধ্যে বক্তব্য দেন সদর উপজেলা যুবলীগের সাবেক সাধারণ সম্পাদক ও পৌর কাউন্সিলর আল মামুন, জেলা স্বেচ্ছাসেবক লীগের ভারপ্রাপ্ত সাধারণ সম্পাদক মতিয়ার রহমান, সাবেক ছাত্রলীগ নেতা মুস্তাফিজুর রহমান বাবুল, জেলা ছাত্রলীগের সাবেক সাধারণ সম্পাদক জুয়েল রানা, সদর উপজেলা তাঁতীলীগের সভাপতি সোহেল আহামেদ প্রমুখ। পরে বাংলাদেশ তাঁতী লীগের ১৫ তম প্রতিষ্ঠা বার্ষিকী উপলক্ষে সাংস্তৃতিক অনুষ্ঠান অনুষ্ঠিত হয়। এর আগে অনুষ্ঠানের শুরুতে কেক কাঁটা হয়।